ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄՆԵՐ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԻՋՈՑՆԵՐԻ ՀԱՇՎԻՆ ԲԱՆԿԱՅԻՆ ՔԱՐՏԱՅԻՆ ՀԱՇԻՎՆԵՐՈՎ ՇՐՋԱՆԱՌՎՈՂ ՄԻՋՈՑՆԵՐԻ ՉԱՓԱՔԱՆԱԿՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Արդարադատության նախարարություն
	14.05.2021թ.

	
	N 27.3/12749-2021

	1. Հաշվի առնելով, որ առաջարկվող փոփոխությունները նախատեսվում են կատարել «Հայաստանի Հանրապետության 2021 թվականի պետական բյուջեի մասին» օրենքում՝ անհրաժեշտ է Նախագծի 1-ին կետում «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենք բառերը փոխարինել «Հայաստանի Հանրապետության 2021 թվականի պետական բյուջեի մասին» օրենք բառերով:
 Միևնույն ժամանակ, Նախագծի 1-ին կետում անհրաժեշտ է Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման հավելվածների մեջ ավելացնել նաև N 1 հավելվածը՝ հաշվի առնելով, որ Նախագծի անբաժանելի մաս կազմող հավելված N 1-ով փոփոխություն է նախատեսվում N 1 հավելվածում:
	Ընդունվել է:
Նախագծում կատարվել են համապատասխան փոփոխությունները:

	2. Նկատի ունենալով, որ ներկայացված Նախագծի ընդունումը պայմանավորված է «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան՝ արտահերթ ընտրությունների նախապատրաստման և անցկացման հետ կապված ծախսերը ֆինանսավորելու անհրաժեշտությամբ, և Նախագծով առկա կարգավորումները կարգավորում են արտահերթ ընտրությունների հետ կապված հարցերը՝ անհրաժեշտ է Նախագծի 3-րդ կետում նշված «հանրաքվե» բառը խմբագրել:
	Ընդունվել է:
Նախագծում կատարվել է համապատասխան փոփոխությունը:

	3. Նախագծի վերնագրում նշվում է գումար հատկացնելու մասին, մինչդեռ, ինչպես վերնագրից, այնպես էլ դրանում առկա կարգավորումներից պարզ չէ մարմին(ներ)ը, որին Նախագծով առաջարկվում է հատկացնել գումար: Ուստի, առաջարկում ենք կատարել վերնագրի և բովանդակության համապատասխանեցում:
	Չի ընդունվել:
Քանի որ ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդի հաշվին հատկացվող գումարը նախագծի հավելվածներում բաշխված է ըստ մարմինների և արտացոլված է  ԲԳԿ-ի և ԲՍԿ-ի մակարդակներով:

	4. Հաշվի առնելով, որ Նախագծի 5-րդ կետով հաստատվում են վարկային քարտային հաշիվներով շրջանառվող միջոցների չափաքանակը՝ անհրաժեշտ է համապատասխան փոփոխություն կատարել նաև Նախագծի վերնագրում՝ այն համապատասխանեցնելով բովանդակությանը:
	Ընդունվել է:
Նախագծում կատարվել է համապատասխան փոփոխությունը:

	5. Միևնույն ժամանակ, հիմք ընդունելով Հայաստանի Հանրապետության կառավարության 2021 թվականի փետրվարի 25-ի N 252-Լ որոշման 20-րդ կետը՝ հարկ ենք համարում նշել, որ Նախագծին կից ներկայացված՝ նախագծի ընդունման դեպքում այլ իրավական ակտերի ընդունման անհրաժեշտության մասին տեղեկանքի ներկայացման անհրաժեշտությունը բացակայում է:
	Ընդունվել է:

	2. Կենտրոնական ընտրական հանձնաժողով
	14.05.2021թ.

	
	N 01/11/232-2021

	1. Նախագծի վերանգիրը «Հայաստանի Հանրապետության 2021 թվականի պետական բյուջեի մասին» բառերից հետո լրացնել «Հայաստանի Հանրապետության» բառերով:
	Չի ընդունվել:
Հաշվի առնելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները:

	2. Նախագծում «Ընտրական օրենսգիրք» բառերը փոխարինել «Հայաստանի Հանրապետության ընտրական օրենսգիրք» բառերով:
	Ընդունվել է:
Նախագծում կատարվել է համապատասխան փոփոխությունը:

	3. Նախագծի 1-ին կետում «2020» թիվը փոխարինել «2021» թվով:
	Ընդունվել է:
Նախագծում կատարվել է համապատասխան փոփոխությունը:

	4. Նախագծի 1-ին կետը լրացնել նոր նախադասությամբ.
«Հայաստանի Հանրապետության կենտրոնական ընտրական հանձնաժողովին հատկացնել ....... հազար դրամ՝ 2021 թվականի հունիսի 20-ին կայանալիք` Հայաստանի Հանրապետության Ազգային ժողովի արտահերթ ընտրությունների քվեարկության ժամանակ տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանման և միաժամանակյա համացանցային հեռարձակման գործընթացն ապահովելու նպատակով:»:
	Չի ընդունվել:
Քանի որ ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդի հաշվին հատկացվող գումարը նախագծի հավելվածներում բաշխված է ըստ մարմինների և արտացոլված է  ԲԳԿ-ի և ԲՍԿ-ի մակարդակներով:

	5. Նախագծի 2-րդ կետը «նպատակով» բառից հետո լրացնել «եռակողմ» բառով, իսկ «Յուքոմ» փակ բաժնետիրական ընկերության» բառերից հետո լրացնել «և Հայաստանի Հանրապետության կառավարության կողմից լիազորված պետական մարմնի» բառերով:
	Չի ընդունվել:
Եռակողմ պայմանագրի նպատակահարմարությունը հիմնավորված չէ և չի հասկացվում, թե որ կողմը ինչի համար է պատասխանատու: 

	6. Նախագծի 2-րդ կետը լրացնել նոր նախադասությամբ.
«Սույն որոշման իմաստով Հայաստանի Հանրապետության կառավարության կողմից լիազորված պետական մարմին է հանդիսանում ....»
	Չի ընդունվել:
Հաշվի առնելով 5-րդ կետի վերաբերյալ ներկայացված պարզաբանումը:

	7. Նախագծի 3-րդ կետը շարադրել հետևյալ խմբագրությամբ.
«3. «ԷԿԵՆԳ» փակ բաժնետիրական ընկերությանը՝
ա) ներկայացնել եզրակացություն (կարծիք) սույն որոշման 2-րդ կետով սահմանված պայմանագրի գնային առաջարկի վերաբերյալ, Հայաստանի Հանրապետության վարչապետի աշխատակազմին,
բ) ապահովել 2021 թվականի հունիսի 20-ին կայանալիք` Հայաստանի Հանրապետության Ազգային ժողովի արտահերթ ընտրությունների քվեարկության ժամանակ տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանման և միաժամանակյա համացանցային հեռարձակման գործընթացի նախապատրաստման և իրականացման ընթացքում «Յուքոմ» ՓԲԸ-ին մասնագիտական, կազմակերպչական աջակցության ցուցաբերում,
գ) իրականացնել մասնագիտական հսկողություն «Յուքոմ» ՓԲԸ-ի կողմից կատարվելիք աշխատանքների նկատմամբ: Արդյունքների մասին սույն որոշման 2-րդ կետով սահմանված պայմանագրին կից հաստատված ժամանակացույցին համապատասխան՝ պարբերական տեղեկատվություն ներկայացնել Հայաստանի Հանրապետության կենտրոնական ընտրական հանձնաժողով և Հայաստանի Հանրապետության վարչապետի աշխատակազմ:
Սույն գործառույթի իրականացման համար անհրաժեշտ ծախսերը կատարել ընկերության ֆինանսական միջոցների հաշվին:»:
	Չի ընդունվել:
«ԷԿԵՆԳ» ՓԲԸ չունի լիազորություն պայմանագրի գնային առաջարկի վերաբերյալ  եզրակացություն տալու համար:
«Յուքոմ» ՓԲԸ-ի կողմից կատարվելիք աշխատանքների նկատմամբ մասնագիտական հսկողության պահանջը այսպես թե այնպես սահմանված է ՀՀ կառավարության որոշմամբ, որի դրույթները գերակա են: 

	8. Միաժամանակ, Հայաստանի Հանրապետության կենտրոնական ընտրական հանձնաժողովը հակված է այն մոտեցմանը, որ Կենտրոնական ընտրական հանձնաժողովը չի կարող հանդիսանալ Նաախագծի 2-րդ կետով սահմանված պայմանագրի կողմ, քանի որ «Հայաստանի Հանրապետության ընտրական օրենսգիրք» Հայաստանի Հանրապետության սահմանադրական օրենքի 8-րդ հոդվածի 11.1. կետը սահմանում է. «Ազգային ժողովի ընտրությունների ժամանակ կառավարության սահմանած կարգով անցկացված մրցույթի արդյունքում ընտրված մասնագիտացված կազմակերպությանը Կենտրոնական ընտրական հանձնաժողովը թույլատրում է իրականացնել բոլոր ընտրական տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանում և միաժամանակյա համացանցային հեռարձակում՝ ուղիղ ժամանակային ռեժիմում՝ հատուկ ստեղծված կայքի (կայքերի) միջոցով:»:
Նշված իրավադրույթը սահմանում է իմպերատիվ պահանջ ՀՀ կառավարության համար, ըստ որի կառավորությունը պետք է սահմանի մրցութային կարգ մասնագիտացված կազմակերպության (կազմակերպությունների) ընտրության համար, իսկ Կենտրոնական ընտրական հանձնաժողովի համար սահմանում է իմպերատիվ պահանջ՝ տալ թույլտվություն՝ սահմանած կարգով անցկացված մրցույթի արդյունքում ընտրված մասնագիտացված կազմակերպությանը իրականացնել ընտրական տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանում և միաժամանակյա համացանցային հեռարձակում:
Հարկ է նկատել, որ 2017թ. խորհրդարանական ընտրությունների ժամանակ այդ գործընթացը կազմակերպվել և իրականացվել է ՀՀ կառավարության 2016 թվականի նոյեմբերի 10-ի «Ընտրական տեղամասերում տեսանկարահանումը և ուղիղ հեռարձակումը կազմակերպելու, նույնականացման քարտերի ու անձնագրերի շտեմարանի աուդիտը կազմակերպելու, էլեկտրոնային սարքերով քվեարկողների գրանցման համակարգի ներդրման ընթացքը մշտադիտարկելու նպատակով հանձնաժողովի կազմավորման և գործունեության կարգը սահմանելու մասին» N 1158-Ն որոշմամբ, որը հիմք է հանդիսացել Կենտրոնական ընտրական հանձնաժողովի 07.02.2017թ. N 25-Ա որոշման ընդունման համար, իսկ 2018թ. արտահերթ խորհրդարանական ընտրությունների ժամանակ՝ Կենտրոնական ընտրական հանձնաժողովի 15.11.2018թ. N 96-Ա որոշման ընդունման համար հիմք է հանդիսացել Հայաստանի Հանրապետության առաջին փոխվարչապետի պաշտոնակատարի 14.11.2018թ. թիվ 03/03.8/38709 գրությունը:
2016թ. «Հայաստանի Հանրապետության ընտրական օրենսգիրք» Հայաստանի Հանրապետության սահմանադրական օրենքի ընդունումից ի վեր, անցկացված այն ընտրությունների ժամանակ, երբ իրականցվել է ընտրական տեղամասերից քվեարկության ընթացքի և քվեարկության արդյունքների ամփոփման գործընթացի տեսանկարահանում և միաժամանակյա համացանցային հեռարձակում, Կենտրոնական ընտրական հանձնաժողովը երբևէ մասնագիտացված կազմակերպության հետ կնքված պայմանագրի կողմ չի հանդիսացել:
	Չի ընդունվել․
Հարկ է նկատի ունենալ, որ Ընտրական օրենսգիրք սահմանադրական օրենքի (այսուհետ՝ նաև Օրենք) 24-րդ հոդվածի համաձայն ընտրությունների կազմակերպման և անցկացման համար նախատեսված ֆինանսական միջոցները  հատկացվում են Կենտրոնական ընտրական հանձնաժողով պետական մարմնին: Անհասկանալի է ԿԸՀ-ի այն պնդումը, որ վերջինս չի կարող հանդիսանալ նշված պայմանագրի կողմ, այն դեպքում, երբ նշված աշխատանքներն անմիջականորեն հանդիսանում են ընտրությունների կազմակերպմանն առնչվող ծախսեր։ Բացի այդ, պետք է նշել, որ ԿԸՀ-ի կողմից  հիշատակված՝ Օրենքի 8-րդ հոդվածում խոսքը գնում է ոչ թե այս կամ այն մարմնի կողմից քննարկվող պայմանագիրը կնքելու պարտականության կամ հնարավորության մասին, այլ հիշատակված դրույթը վերաբերվում է զուտ հեռարձակում իրականացնող կազմակերպությանը կառավարության սահմանված կարգով մրցույթով ընտրելու մասին։ Միաժամանակ պետք է նշել, որ հակառակ մեկնաբանության արդյունքում անհասկանալի է 2020թ հանրաքվեի համար նշված աշխատանքների կատարումը ևս ԿԸՀ-ի վրա դրված լինելու հանգամանքը այն պարագայում, երբ հանրաքվեի կազմակերպումը ևս իրականացվում է  «Հայաստանի Հանրապետության ընտրական օրենսգիրք» սահմանադրական օրենքի համաձայն։
[bookmark: _GoBack]Ինչ վերաբերում է կառավարության սահմանած կարգով իրականացվելիք մրցույթին, ապա պետք է նկատի ունենալ, որ կառավարության սահմանված կարգը տվյալ դեպքում հանդիսանում է ՀՀ կառավարության 04.05.2017թ «Գնումների գործընթացի կազմակերպման կարգը հաստատելու և ՀՀ կառավարության 2011թվականի փետրվարի 10-ի թիվ 168-Ն որոշումն ուժը կորցրած ճանաչելու մասին» թիվ 526-Ն որոշումը։
Հարկ է նկատի ունենալ, որ թեպետև գրությամբ հիշատակված 2017թ խորհրդարանական ընտրությունների ժամանակ մրցույթային գործընթացի կազմակերպման համար ընդունվել է առանձին որոշում (10.11.2016թ․ թիվ 1158-Ն), սակայն նշված որոշումը ևս ընդունվել է այն ժամանակ գործող Գնումների գործընթացի կազմակերպման կարգը սահմանող  2011թվականի փետրվարի 10-ի թիվ 168-Ն որոշման հիման վրա։ Այսինքն, ակնհայտ է, որ կառավարության սահմանած կարգը տվյալ դեպքում հենց գնումների կազմակերպման կարգն է։
Ընդ որում, այս մոտեցումը կիրառվել է նաև նախորդ տարի հանրաքվեի կազմակերպման ժամանակ։ Կառավարության սահմանված կարգով մրցույթ չի անցկացվել նաև 2018թ խորհրարանական ընտրությունների ժամանակ, քանի որ նշված աշխատանքների կատարումը ֆինանսավորվել է դոնոր կազմակերևպությունների կողմից։ Վերոնշյալ ամբողջի լույսի ներքո գտնում ենք, որ ԿԸՀ-ի պնդումը՝ հղում անելով միայն Օրենքի 8-րդ հոդվածին՝ առանց համակարգային վերլուծության, հիմնավորված չէ։
Միաժամանակ ԿԸՀ-ի կողմից ներկայացված դիրքորոշումը հակասում է նաև հենց ԿԸՀ-ի կողմից նախորդ ընտրությունների ժամանակ ձեռնարկված միջոցառումներին։ Այսպես․
-ԿԸՀ-ն 2018թ հիմք ընդունելով կառավարության անդամի գրությունը թույլտվություն է տրամադրել փաստացի մրցույթով չընտրված կազմակերպությանը․
-ԿԸՀ-ն 2020թ հիմք ընդունելով կառավարության որոոշումը այնուամենայնիվ կնքել է պայմանագիր Յուքոմ ընկերության հետ։
Ամփոփելով վերոգրյալը, ինչպես նաև հիմք ընդունելով Օրենքի արդեն իսկ հիշատակված 24-րդ հոդվածը՝ գտնում ենք, որ ԿԸՀ-ի դիրքորոշումը հիմնավորված չէ և ընտրությունների կազմակերպման և անցկացման համար անհրաժեշտ պայմանագրերի կողմ պետք է հանդիսանա հենց ԿԸՀ պետական մարմինը։



